fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi fi fi fi fi fi hbs_lat en sl fi fi fi fi fi fi fi fi fi fi fi fi nb fi fi fi nb fi fi fi fi it fi fi fi fi fi fi fi fi fi fi fi en fi en fi fi fi fi fi
Tekla Tammelin VTT:n | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Tekla Tammelin VTT:n biomateriaalirakenteiden tutkimusprofessoriksi
Tekla Tammelin VTT:n biomateriaalirakenteiden tutkimusprofessoriksi
Tekniikan tohtori Tekla Tammelin on nimitetty VTT:n biomateriaalirakenteiden (Biomaterials Engineering and Design) tutkimusprofessoriksi 1.12.2018 alkaen.
Tekla Tammelin on työskennellyt VTT:n johtavana tutkijana vastuualueenaan lignoselluloosaan ja nanoselluloosaan perustuvat tulevaisuuden materiaaliratkaisut. Hänen luotsaamissaan tutkimuksissa on kehitetty muun muassa biomateriaalirakenteita selektiiviksiksi membraaneiksi vedenpuhdistussovelluksiin, painetun elektroniikan alustoiksi, optisiksi rakenteiksi ja elävien solujen toimintaa tukeviksi matriisirakenteiksi.
Tehtävässään Tammelin edistää VTT:n biomateriaalitutkimusta, jossa hyödynnetään erityisesti selluloosan, hemiselluloosan ja ligniinin luontaisia ominaisuuksia ja soluseinän toiminnallisuutta. Tutkimustyössä kehitetään biomateriaaliratkaisuja sovelluksiin, joissa tänä päivänä lignoselluloosapohjaisten rakenteiden käyttö saattaa kuulostaa jopa futuristiselta. Lisäksi Tammelin toimii VTT:n ja Aalto-yliopiston yhteisen biotalouden FinnCERES-lippulaivaohjelman vetäjänä professori Orlando Rojas'n kanssa.
"Tavoitteeni on olla yksi niistä, jotka suuntaavat tutkimusta kohti uusiutuvien luonnonvarojen käyttöä. Uusi tehtäväni antaa tähän entistä vahvemman mandaatin ja samalla myös mahdollisuuden uudistaa yhteiskuntaa ja taloutta. Lignoselluloosapohjaisten materiaalien osalta on alkamassa mielenkiintoinen, kestävämpään maailmaan johtava kehitysvaihe", toteaa Tekla Tammelin uudesta tehtävästään.
Biomateriaalit ovat yksi biotalouden tärkeimpiä sovellusalueita. Ne voivat korvata fossiiliperäisiä materiaaleja ja vaikuttaa positiivisella tavalla ilmastonmuutoksen hillintään ja luonnonvarojen kestävään käyttöön. Tulevaisuudessa biomateriaalit saavat vaikutteita luonnon monimuotoisuudesta. Se edellyttää, että ymmärrämme entistä paremmin, miten materiaalien rakenne ja toiminnallisuus kytkeytyvät toisiinsa. Myös mallituksen rooli kasvaa suunniteltaessa uudenlaisia biomateriaaliarkkitehtuureja ja valmistusprosesseja.
"Korkean lisäarvon biomateriaalituotteiden kehittäminen on tärkeää Suomen metsäperäisten arvoketjujen uusiutumiselle ja liiketoiminnalle tulevina vuosikymmeninä. Uusi tutkimusprofessuuri täydentää merkittävästi VTT:n biomateriaalitutkimusta kohdentumalla erityisesti lignoselluloosapohjaisten rakennekomponenttien ja rakenteiden syvälliseen vuorovaikutusilmiöiden tutkimukseen, toiminnallisuuteen ja sovelluspotentiaaliin", sanoo tutkimusjohtaja Tiina Nakari-Setälä VTT:ltä.
Olet ehkä kuullut vaatteista, jotka on valmistettu kokonaan kierrätyspuuvillasta tai puusta? Ne ovat vain esimerkkejä materiaalituotannon mullistuksista, jotka säästävät luonnonvaroja.
Aiheeseen liittyvät uutiset ja tarinat
Mikrobit töihin! Muovijätteen hiili biohajoavaksi materiaaliksi
Datavetoisia toimintatapoja mikrolevätuotannon ja CO2-talteenoton tehostamiseksi
VTT vahvasti mukana EU:n kiertobiotaloushankkeen tiedekomiteassa
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022